Romualdo Pacheco

José Antonio Romualdo Pacheco, Jr. (31. lokakuuta 1831 – 23. tammikuuta 1899) oli yhdysvaltalainen poliitikko.

Pacheco syntyi Santa Barbarassa, Kaliforniassa. Hän istui Yhdysvaltain edustajainhuoneessa vuosina 1877–1878 ja 1879–1883. Hän toimi osavaltionsa varakuvernöörinä Newton Boothin kuvernöörikaudella ja sai tilapäisesti kuvernöörin viran 27. helmikuuta 1875 Boothin lähdettyä Yhdysvaltain senaattiin. Pachecoa seurasi 9. joulukuuta 1875 William Irwin, joka oli voittanut syyskuun vaalin.

Pacheco on Kalifornian osavaltion historian ainoa latinotaustainen kuvernööri. Hän oli uransa varhaisessa vaiheessa 1850-luvulla demokraatti ja kuului 1860-luvulla National Union Partyyn, mutta tuli valituksi useimpiin poliittisiin virkoihinsa Yhdysvaltain republikaanisen puolueen edustajana.

Pacheco oli vuodesta 1863 naimisissa Mary McIntiren kanssa. Parilla oli kaksi lasta, Maybella Ramona (s. 1865) ja Romualdo, joista vain ensiksi mainittu eli aikuisikään. Pacheco kuoli Oaklandissa 1899.

Lähteet 

Kalifornian kuvernöörit
Yhdysvaltain edustajainhuoneen jäsenet
Kalifornian varakuvernöörit
Yhdysvaltalaiset diplomaatit
Yhdysvaltalaiset republikaanipoliitikot
Vuonna 1831 syntyneet
Vuonna 1899 kuolleet